# Barkebrød

### Fra Wikipedia, den frie encyklopedi

Barkebrød er en brødsort, som på tross av navnet ikke er laget av bark. Barkebrød er resultatet av å spe ut melet med silvev fra løvtrær.

## [rediger] Historikk

Barkebød nevnes i skriftlige kilder helt tilbake til middelalderen. Særlig på 1700- og 1800-tallet var det flere uår med kaldt vær i Norge. Mye korn ble ikke modent, og kornmangel førte mange steder til kreative løsninger for å drøye melet.

En løsning var å bruke innerbarken (silvevet, den grønne laget mellom barken og veden) vanligvis fra løvtrær som alm, ask, osp, rogn eller bjørk, men også furu er nevnt i historiske kilder. Dette grønne laget er den eneste delen som egentlig er spiselig på et tre, alt annet er død cellulose, som hverken dyr eller mennesker kan nyttegjøre seg direkte. Innerbarken ble samlet inn fra buskas og små trær, tørket, og malt opp. Den oppmalte barken ble så brukt for å drøye ut melet, gjerne 1/4 eller 1/3 «barkmel». Henrik Pontoppidan skrev at alm egnet seg best fordi det fikk brødet til å henge bedre sammen.

Barken setter en ganske kraftig bitter bismak på brødet, og kan gi hvitt brød et litt uapetittlig grågrønt skjær. Et annet problem med slik bakst er at gjær ikke kan bryte ned stivelsen i barken på samme måte som i korn, og er det for mye bark i brødet vil det ikke heve skikkelig. Bødet blir hardt og smuldrer lett opp. Selv om bark i dag av og til tilsettes bakverk som en kullinarisk kuriositet, var barkebrødet alltid regnes som fattigmannskost, og forsvant ut av menyen så fort tilgangen på korn og mel bedret seg.

## [rediger] Oppskrift på barkebrød

For et lite brød:

  Samle inn fingertykke kvister og småstammer av løvtrær. Splitt barken langs kvistene mens de enda er friske, flå av barken og saml sammen innerbarken (den kan ha litt forskjellige farger, fra gul til grønn, avhengig av treslaget). Legg innerbarken til tørk et par dager, eller tørk i ovn på 50 grader.

  Mal opp de tørre barkstrimlene med en morter til det er melfint. Bland barkmel i vanlig hvetemel eller sammalt mel, forhold 1/4 til 1/3. Du trenger omtrent en halv liter mel/barkblanding.

  Tilsett:
  - 1/2 liter bark/mel
  - 20 g gjær
  - 1 ts salt

  Rør ut melet i lunkent vann og kna ut til du har en til du har en halv liter deig. Kna deigen jevn, og form et passe brød.

  La deigen heve under et håndkle. På grunn av barken må deigen heve lengre enn normalt, beregn 2-3 timer.

  Stek brødet i 1 time på 200 °C.

Hentet fra «http://no.wikipedia.org../../../b/a/r/Barkebr%C3%B8d.html»

Kategori: Brød

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk